1971માં અજીત વાડેકરની આગેવાનીમાં ભારતે ઈંગ્લેન્ડમાં પોતાની પ્રથમ ટેસ્ટ શ્રેણી જીતી. 3 ટેસ્ટ મેચની શ્રેણી ભારતે 1-0થી જીતી હતી. શ્રેણીમાં લોર્ડ્સ અને ઓલ્ડ ટ્રેફર્ડમાં રમાયેલી શરૂઆતી બંન્ને મેચ ડ્રો રહી પરંતુ ઓવલ ટેસ્ટમાં ભારતીય ટીમ પ્રથમ ઈનિંગમાં 71 રને પાછળ રહ્યાં બાદ યજમાન ટીમને 4 વિકેટે હરાવીને ઐતિહાસિક જીત મેળવી હતી. બીજી ઈનિંગમાં ભારતે ભાગવત ચંદ્રશેખરની 6 વિકેટની મદદથી ઈંગ્લેન્ડને 101 રનમાં ઓલઆઉટ કરી દીધું. આ શ્રેણીમાં ચંદ્રશેખર સિવાય દિલીપ સરદેસાઇ, એસ વેંકટરાઘવન, ગુંડપ્પા વિશ્વનાથ, બિશન સિંહ બેદી અને યુવા સુનીલ ગાવસ્કર સામેલ હતા. વડાપ્રધાન નરેન્દ્ર મોદીએ પણ ટ્વીટ કરીને અજીત વાડેકરને શ્રદ્ધાંજલિ આપી છે. તેમણે કહ્યું કે, ભારતીય ક્રિકેટમાં તેમણે આપેલા યોગદાન માટે તેમને યાદ રાખવામાં આવશે.